钦定古今图书集成/理学汇编/学行典/第078卷 > 明敖英慎言集训 > 《戒狎下之言》
## 钦定古今图书集成/理学汇编/学行典/第078卷 > 明敖英慎言集训 > 《戒狎下之言》

张文忠公曰：“左右非公故，勿与语。”

薛文清公曰：“接下不可一语冗长，　临属官公事外，
不可泛及他事。　为官最宜安重，下所瞻仰，一发言
不当，殊愧之。”

英曰：左右小人，最能于言语闲窥人浅深而迎合之，一堕其术，未有不偾事者。子曰：“近之则不逊。” 夫狎者，近之也，其不逊之招邪！